JY LEES NOU Gebou met ’n gewete
tuis September 2013
Wessel van Huyssteen wou ’n moderne groen, moeite- en onderhoudvrye toevlugsoord (wat nie te veel sou kos nie) op Rosendal in die Oos-Vrystaat hê; ’n plek waar dié vervaardiger van dokumentêre films na hartelus kan dink en skep. “Die erf is hoog op ’n heuwel aan die buitewyke van die dorp,” vertel Daniel van der Merwe, die argitek. “’n Huis hier sou redelik sigbaar wees, maar ook die wonderlikste uitsigte oor die dam en die omliggende landskap bied.” Daniel het dié stewige, maar kostedoeltreffende vakansiehuis so ontwerp dat dit die panoramiese uitsigte ten beste vertoon en maklik op ’n later stadium vergroot kan word.
Groot vensters van die vloer tot die plafon omraam die panoramiese uitsig.
In die somer boer Wessel en sy vriende op die dek waar hulle eet en gesels en die buitelug inadem.
Die kaggel met sy openinge na die kombuis en die leefarea is perfek vir kosmaak én warmmaak.
Retro-vondste in vuurrooi kleurspatsels gee trefkrag.
Dié Rosendal-huis skakel perfek in by sy omgewing.
Reënwater word in ’n tenk agter die huis opgevang.